ထွန်းထွန်းမင်း

ထွန်းထွန်းမင်း (၁၉၉၂ ခုနှစ်၊ အောက်တိုဘာလ၊ ၄ ရက်နေ့ဖွား) သည်  မြန်မာနိုင်ငံသား မွန်လူမျိုး လက်ဝှေ့အားကစားသမားတစ်ဦး ဖြစ်သည်။ ထွန်းထွန်းမင်းသည် အလွတ်တန်းကမ္ဘာ့ချန်ပီယံ ဖြစ်သည်။ ထွန်းထွန်းမင်းသည် လက်ဝှေ့ရွှေခါးပတ်ကို ရယူခဲ့သည့် အငယ်ဆုံးသော လက်ဝှေ့သမားတစ်ဦး ဖြစ်ပြီး အသက် ၂၁ အရွယ်တွင် လက်ဝှေ့ရွှေခါးပတ်ကို ရရှိခဲ့သည်။ သူသည် မြန်မာနိုင်ငံ၏ ပြင်ပ အခြားသောနိုင်ငံများတွင် ကျင်းပသည့် ပွဲများတွင် ပါဝင်ယှဉ်ပြိုင်ခြင်းဖြင့်လည်း လူသိများသည်။ သူသည် ၂၀၁၂ ခုနှစ် အာဆီယံမွေထိုင်းချန်ပီယံပြိုင်ပွဲ၊ ၂၀၁၃ ခုနှစ် အရှေ့တောင်အာရှအာဆီယံဂိမ်းနှင့် 2013 Asian Indoor and Martial Arts Games ပြိုင်ပွဲများတွင် ဝင်ရောက်ယှဉ်ပြိုင်ခဲ့သည်။

အစောပိုင်းဘဝ
ထွန်းထွန်းမင်းကို  မွန်ပြည်နယ် ကျိုက်မရောမြို့နယ် ကဒါကျေးရွာအုပ်စု ဖနုံကျေးရွာမှာ ၁၉၉၂က မွေးဖွားခဲ့သည်။ မွန် လူမျိုး ဖြစ်သည်။ သူ၏ မိဘနှစ်ပါးမှ ဦးထွန်းထွန်းဇော်နှင့် ဒေါ်အေးဝင်း ဖြစ်သည်။ သူသည် ဒုတိယမြောက်အကြီးဆုံးသား ဖြစ်သည်။ ထွန်းထွန်းမင်းသည် သူ၏ လက်ဝှေ့ပွဲများကို မွန်ပြည်နယ်တွင် စတင်ခဲ့သည်။ သူသည် အသက် ၆ နှစ်သားအရွယ်တွင် ဖခင်ဖြစ်သူက  ဝယ်ယူခဲ့သည့် သဲအိတ်များ၊ အခြားအခြေခံပစ္စည်းများဖြင့် လေ့ကျင့်ခဲ့သည်။ စတုတ္ထတန်းရောက်သည့် အသက် ၉ နှစ်အရွယ်တွင် သူသည် ကျောင်းတွင်းကျင်းပသည့် ပြိုင်ပွဲတွင် အနိုင်ရခဲ့သည်။

၆ တန်းသို့ ရောက်ရှိခဲ့သည့်အခါ ထွန်းထွန်းမင်းသည် လက်ဝှေ့ကို အာရုံစိုက်နိုင်ရန်နှင့် မိသားစုကို ထောက်ပံ့ရန် ကျောင်းထွက်ခဲ့သည်။ ၂၀၀၇ ခုနှစ်မှ ၂၀၀၉ ခုနှစ်အထိ ထိုင်းနိုင်ငံရှိ နာနတ်သီးခြံတွင် လိုအပ်သည့် ဝင်ငွေများ ရရှိရန် အလုပ်လုပ်ခဲ့သည်။ ထိုအချိန်တွင် သူ၏ သူဌေးဖြစ်သူသည် ရွာအတွင်းရှိ အခြားသော မွေထိုင်းကစားသမားယောက်ျားလေးများနှင့် ယှဉ်ပြိုင်ရန် စိန်ခေါ်ခဲ့သည်။ ထွန်းထွန်းမင်းသည် ထိုယှဉ်ပြိုင်မှုတွင် အနိုင်ရခဲ့သည်။

ထွန်းထွန်းမင်းသည် နေအိမ်သို့ ပြန်လာသည့်အခါတွင် မုဒုံသားလက်ဝှေ့ကလပ်နှင့် ဆက်သွယ်ခဲ့သည်။ မုဒုံသားလက်ဝှေ့ကလပ်သည် ၂၀၀၈ ခုနှစ်တွင်ဆရာဦးရဲသွေး၊ ဦးသမိန်သော်တာနှင့် ထွန်းထွန်းမင်း၏ ဖခင်ဖြစ်သူတို့ တည်ထောင်ခဲ့သည့် လက်ဝှေ့ကလပ် ဖြစ်သည်။

လက်ဝှေ့အားကစားသမားဘဝ
သူ၏ နည်းပြဆရာအသစ်များ၏ လမ်းညွှန်မှုအောက်တွင် ထွန်းထွန်းမင်းသည် သူ၏ ပရောက်ဖက်ရှင်နယ် လက်ဝှေ့ကစားသမားဘဝကို စတင်ခဲ့သည်။ လက်ဝှေ့ပွဲများကို ဘုရားပွဲများနှင့် အခြားယုံကြည်ကိုးကွယ်မှုဆိုင်ရာ ပွဲတော်များတွင် ပါဝင်ယှဉ်ပြိုင်ခဲ့သည်။

ထွန်းထွန်းမင်းသည် အင်တာဗျူးများတွင် သူ၏အသက် ၂၇ နှစ်အရွယ်တွင် အနားယူရန် စီစဉ်ထားသည်ဟု ထုတ်ဖော်ပြောခဲ့သည်။

ချန်ပီယံဖြစ်လာခြင်း
၂၀၁၄ ခုနှစ်၊ စက်တင်ဘာလ ၂၁ ရက်နေ့၊ အသက် ၂၁ နှစ်အရွယ်တွင်  ထွန်းထွန်းမင်းသည် စောငမန်းကို အနိုင်ယူပြီး အလွတ်တန်းကမ္ဘာ့လက်ဝှေ့ချန်ပီယံ ဖြစ်လာခဲ့သည်။ စောငမန်းသည် ဆီးဂိမ်းပြိုင်ပွဲအတွက် ထွန်းထွန်းမင်းနှင့်အတူတူ လေ့ကျင့်ခဲ့ဖူးသည်။

ရရှိခဲ့သည့် ဆုများ
 ၂၀၁၃ ခုနှစ် ဒဂုံရွှေအောင်လံအထူးဆု (Trophy)
 ၂၀၁၄ ခုနှစ် အလွတ်တန်းလက်ဝှေ့ချန်ပီယံ  (Title)
 ၂၀၁၅ ခုနှစ် သင်္ကြန်လက်ဝှေ့ချန်ပီယံ  (ခါးပတ်)
 ၂၀၁၅ ခုနှစ် အကောင်းဆုံးလက်ဝှေ့သမားဆု (Trophy)
 ၂၀၁၆ ခုနှစ် အလွတ်တန်းမြန်မာ့လက်ဝှေ့ကမ္ဘာ့ချန်ပီယံဆု (ခါးပတ်)

ပုဂ္ဂိုလ်ရေးဘဝ

လက်ဝှေ့ကစားသမားဘဝမှတ်တမ်းများ

ပရော်ဖက်ရှင်နယ် လက်ဝှေ့ကစားခြင်း မှတ်တမ်း

မွေထိုင်းကစားသမားမှတ်တမ်းများ

MMA ပြိုင်ပွဲမှတ်တမ်းများ

| Loss
|align=center| 0–1
|Daryl Lokuku
|Ippon (Ground and pound)
|Ganryujima Way of the Samurai Koukai Senshou Final
|
|align=center| 1
|align=center| 2:03
|Ariake, Tokyo, Japan
|

ကိုးကား

လက်ဝှေ့ ပညာရှင်များ
မြန်မာအမျိုးသား လက်ဝှေ့အားကစားသမားများ
မြန်မာမွတ်စလင်များ
မွန်လူမျိုးများ